Document ID: 32005D0813

KOMMISSIONENS BESLUTNING
af 15. november 2005
om ændring af bilag I og II til beslutning 2002/308/EF om lister over zoner og akvakulturbrug, der er godkendt med hensyn til egtvedsyge (VHS) og/eller infektiøs hæmatopoietisk nekrose (IHN)
(meddelt under nummer K(2005) 4394)
(EØS-relevant tekst)
(2005/813/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 5 og 6, og
ud fra følgende betragtninger:
(1)
Ved Kommissionens beslutning 2002/308/EF (2) er der opstillet lister over godkendte zoner og godkendte akvakulturbrug i zoner, der ikke er godkendt med hensyn til visse fiskesygdomme.
(2)
Italien har indsendt dokumentation, for at nogle zoner på italiensk område kan opnå status som zoner, der er godkendt med hensyn til egtvedsyge (VHS) og infektiøs hæmatopoietisk nekrose (IHN). Af dokumentationen fremgår det, at zonerne opfylder kravene i artikel 5 i direktiv 91/67/EØF. De kan derfor indrømmes status som godkendte zoner og bør føjes til listen over godkendte zoner.
(3)
Finland har indsendt dokumentation, for at de dele af Finland, der ikke er omfattet af de særlige udryddelsesforanstaltninger, som er iværksat efter udbruddene af VHS i visse kystområder, kan opnå status som zoner, der er godkendt med hensyn til VHS og IHN. Efter et møde mellem Kommissionens tjenestegrene og repræsentanter for Finland den 5. juli 2005 trak Finland anmodningen om anerkendelse af kystområderne som værende fri for VHS tilbage. Det fremgår af den fremlagte dokumentation, at hele Finlands område for så vidt angår IHN og det finske fastland for så vidt angår VHS opfylder kravene i artikel 5 i direktiv 91/67/EØF. Disse dele af Finland kan derfor indrømmes status som zoner, der er godkendt med hensyn til VHS og IHN, og bør føjes til listen over godkendte zoner.
(4)
Eftersom nogle af afvandingsområderne i Finland har deres kilder i Rusland, bør Finland opretholde et højt overvågningsniveau i de pågældende afvandingsområder i overensstemmelse med det program, der blev godkendt ved Kommissionens beslutning 2003/634/EF (3), efter at områderne har opnået status som godkendte zoner.
(5)
Østrig, Frankrig, Tyskland og Italien har indsendt dokumentation, for at nogle akvakulturbrug på deres område kan opnå status som akvakulturbrug, der er godkendt med hensyn til VHS og IHN i ikke-godkendte zoner. Af dokumentationen fremgår det, at akvakulturbrugene opfylder kravene i artikel 6 i direktiv 91/67/EØF. De kan derfor indrømmes status som godkendte akvakulturbrug i ikke-godkendte zoner og bør føjes til listen over godkendte akvakulturbrug.
(6)
Italien har anmeldt fund af IHN på to akvakulturbrug, som tidligere blev anset for IHN-fri. Akvakulturbrugene er dog fortsat fri for VHS. De pågældende akvakulturbrug bør derfor ikke længere være opført i beslutning 2002/308/EF som værende fri for IHN.
(7)
Beslutning 2002/308/EF bør derfor ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2002/308/EF foretages følgende ændringer:
1)
Bilag I erstattes af teksten i bilag I til nærværende beslutning.
2)
Bilag II erstattes af teksten i bilag II til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 15. november 2005.

Labels: 0
18
6